London dunyoning yetakchi biznes markazi maqomini Nyu-Yorkdan olib qo‘ydi

London dunyodagi megapolislar ichida yuqori malakali xodimlar uchun eng ko‘p ish o‘rinlarini yaratdi, deya xabar bermoqda “RBK”. Bungacha ushbu ko‘rsatkich bo‘yicha Nyu-York yetakchilik qilardi.

Deloitte auditorlik kompaniyasi ma’lumotlariga ko‘ra, yuqori malakali kadrlar uchun ish o‘rinlari soni Londonda 2013-yildan buyon 235 mingtaga o‘sdi va 1,71 milliontani tashkil qildi. Nyu-Yorkda esa yuqori malakali mutaxassislar ish o‘rinlari soni 1,16 milliontaga teng.
Uchinchi o‘rinni 0,63 millionta ish o‘rni bilan Parij band etdi. Ro‘yxatni Tokio, Gonkong, Singapur va Sidney davom ettirdi.